
Zuin l'as 
di briscule 


E se il senari al fos cambiàt 
a colp? Se dut ce che o vevin 
previodùt, analizàt e in cualchi 
câs vùt pòre che al sucedès, al 
ves mudàt dal moment colòr e 
dimension? Scomenciìn a fàsi une 
reson, preparìnsi a un cambi di 
strategjie. 

Fin a trê mês indaùr, e jere 
opinion comune che il destin 
de Regjon F-VJ al dipendès dal 
disvilup fissàt e aromai definît di 
Triest e de sò aree, cun cualchi 
vantac residual pal Friùl, destinàt 
a fà di tiere indentri al “fenomen” 
julian. 

Dut al contribuive a creà 
cheste convinzion: il pês dal 
puart e la determinazion 
cinese di fânt un terminal de 
vie de sede, il simpri plui grant 
ricognossiment internazionàl 
ae Citàt de sience, il fenomen 
turistic leàt al mont des croseris, 
la citàt viodude tant che sede 
ideal di congrès e di cunvignis, 

il disvilup edilizi e dai servizis 
peat a chestis prospetivis. A 

fà di curnîs a cheste vision e 
restave dut càs la imagjin di 
un Triest talianon, riferiment 
di une concezion patriotiche e 
nazionaliste, chè che e torne di 
continui a vignî sù cuintri dal 
mont slàf “barbar”. 

Il Friûl in chest contest 
si interogave sul so rùl futùr, 
confondùt tra la ipotesi di 
deventà dome un furnidòr di 
lavoranzie, di un spetatòr che 
al paie in tiermins di cressite 
economiche e di pés politic 
mancjàts, o dome comprimari 
cence dirit di vòt intune regjon 
aromai a vuide uniche. I solits 
sotans, i ascars ben paiàts des 
associazions di categorie, dai 
sindicats, dai partîts, “diestre e 
campe unîts inte lote”, a cjalavin 
la Operazion Alabarde cu la ande 
di cui che al è bon di dut, baste 
mantignî cualchi presidence — 
pardon, cualchi vicepresidence -, 
intai conseis di aministrazion dai 
agns a vignî. 

L'autonomisim di cjase nestre 
al jere cussient dal pericul che 
al coreve dut il Friùl, di Gurize a 
(al va indenant a pagj. 3) 





is buinis gnovis no 


mancjaressin: il virus al 

somee dânus une tregue, 
simpri che la int no sedi masse 
strunele; la Union Europeane e je 
daùr a cuvierzinus di cussì tancj 
bêçs che no ‘ndi vin mai viodùts; 
parfin il president de Regjon 
Fedriga al à decidùt di no reglà plui 
a Rome i contribùts che Tondo e 
la Serracchiani (e ancje lui par un 
an) a àn mandat jù dibant a Rome 
strassone. 

In cheste situazion di grande 
incertece o varessin di jessi 
contents di vé risorsis che a puedin 
judà la economie e la societàt di 
chenti a tornà a partî. Ma ce fa di 
lôr, se no si rive a cjalà lontan, a 
vê une voglade lungje, a capî in 
ce direzion che o volìn movisi tal 
avigni? Ce troi larino a percori di 
cumò indevant? Chel stes troi di 
sudizion che al à puartàt il Friùl a 
pierdi in dîs agns plui dal 10 par 
cent dal so redit economic? Il troi 
di sotanance che 600 agns dopo 
la colade de Patrie (juste ai 7 di 
Jugn dal 1420) nus mene a ripeti 
i stes eròrs di ché volte e a regalà 
al Venit tocs simpri plui pengs de 
economie, des infrastruturis, des 
risorsis de nestre tiere intune sorte 
di gnove riconcuiste? 

LA MË PATRIE 
CUSSÌ BIELE 
E PIERDUDE 


La domande e nàs di bessole, 
cjalant aes ultimis nominis che 
a àn regalât al Venit la vuide 
di Autovie (aministradore dai 
provents de tierce corsie fate 
su dome cui bêçs dai furlans, 
plui di 2 miliarts di euros). 
President al è Maurizio Paniz di 
Belun: vice, Tiziano Bembo di 
Mestre. E cumò lis Autoviis a son 
pardabon venetis: di non e di fat. 
Ai furlans ur tocje fà che che a 
àn za imparàt a fà ben par 377 
agns sot Vignesie: paià e tasê. 
Graziis pe clarece, ma o varessin 
fat di mancul dal replay. Ancje 
parcè che chest al è un VAR par 
ledròs, nol ripare i tuarts ma ju 
moltipliche. 

Se chest al sucét, e je prin di 

dut colpe nestre. Par savè dulà 
che o vin voie di là o varessin di 
cjalàsi ben tal spieli e capî cui 
che o sin e ce che o sin deventàts 
... Lu capive ancjemò tal 1989, 
cuant che il Mùr di Berlin al 

jere daùr a colà, Pre Toni Beline 
che al domandave ai sorestants 
furlans “clarece di impostazion 

e coragjo tes sieltis”, ma nol 
somee che intai ultims trente 
agns e sedi vignude fùr la fuarce 
di une idee che e rive di bessole a 
sburtà la vite di une comunitàt. 
Il benstà economic che nus à 
passùts al à platàt la pierdite di 
une cussience identitarie che ae 
fieste di Sant Ramacul dal 1976 
pre Checo Placerean al podeve 
ancjemò sticà, disint che «La plee 

de ricostruzion o vin di dale nò e 
dome nò, sbaliant nò e dome nò, 
induvinantle nò e dome nò, parcè 
che se no o assistìin al ultin at de 
colonizazion che e dure dal 1420”. 

Vué nol è plui nissun Pre Checo 
a indrecanus, ma al coventares 
domandasi clàr: ce plee volino dà 
ae ricostruzion dopo dal Covid-19? 
La nestre Patrie, cussì, biele e 
pierdude, ise in stàt in cualchi 
maniere di risurî? O vino di fasi di 
gnùf puartà vie dut di Vignesie o 
di cualchidun altri? Trops sono i 
furlans che si ricognossaressin in 
chel “nô” che al fasè trim cetantis 
cussiencis? 

In spiete di rispuindi a chestis 
domandis, une biele gnove e 
ven de istruzion. Un impuartant 
editòr talian al à sielt par une sò 
antologjie di scuele su la puisie 
di meti dongje intun percors 
special trè grancj poetis: Leopardi, 
Montale e Pierluigi Cappello. 
Cuisà che ancje pal mont de 
scuele, par tant timp pe plui part 
antifurlan, no sedi vignude la ore 
di inacuarzisi “di vei na storia, un 
passat, na tradision!” come che al 
diseve Pasolini. Par ripià fuarce 
e atrezàsi pal avignì ducj i sants 
ajudin, ma a coventin ancje i 
poetis... Il 

Spetacul web 
dal Teatri di Rome 


su Cappello 


con ilsilenzio del fischio nella 

bufera / i vostri nomi sono 
andati via / voi che siete stati popolo 
e ombra / remissione e forza». 
® Pierluigi Cappello, il poete de 
zentilece che al à doprade la peraule 
tant che ripàr dal destin, al dediche 
chescj viers a so pari, che al devente 
un dai tancj paris. Une gjenerazion, 
ché dai agns Vincj e Trente, e une idee 
di cure crevade: no si reste in cjase, ma 
si va a spietà la muart in masse intes 
cjasis di ricovar. A riscuvierzi “I vostri 
nomi” e je Lucia Mascino intal ambit 
di une iniziative dal Teatri di Rome. 
® «Leìnt lis sôs poesiis o ai pensât 
simpri che o varès volùt cjapà a bra- 
cecuel il so fevelà. O sai che al è dificil 
lei poesiis a chei altris, e pùr, in chest 
timpdiimobilitàt mi è vignùt iniment 
propit lui, Pierluigi Cappello. Lui che 
al à savùt dà spazi, profonditàt e aiar 
al so pinsîr, che al à savùt cori e svolà 
cundut de sò imobilitàt. Chè vòs nude 
- “Voce nuda” al jere stàt propit il titul 
che lui i à dat a une lectio magistralis 
fate tancj agns fa te Universitàt dal 
Friùl — e je stade buine di stà intal 
presint e di deventà grande cuntun 
lavòr lunc di ricercje su lis peraulis, 
par cjatà une semplicitàt cuasi arcai- 
che» e sclarìs la atore. 
® Rifugjàsi intes peraulis par cjatà 
une gnove forme di stà. E cussì, in 
chest timp di pandemie, il Teatri di 
Rome al va in onde in rêt. Cence un 
public che al rît e che si comìf, al 
somee che cuasi al dineila sò essence, 
maalcovente no pierdi l’ùs de peraule 
recitade, si à di costruî un lûc virtual 
di indulà cjalà la realtàt. 
® «Intal so stà dispès presonîr, sieràt 
dentri in cjase intune cuarantene 
permanente, no je trope assonance 
cun chel che o podìn vivi in chest 
moment» e scrîfla regjiste Francesca 
Archibugi che a Cappello ià dedicàt il 
documentari ‘Parole Povere’, une des 
sôs poesiis plui bielis: «Pierluigi nol 
jere imobilizàt e impresonàt, al jere 
l'om plui libar che o vedi cognossùt”. 
Artesan de peraule, cul so cjalà bon 
di iluminà la essence, tra robis che 
a domandin di jessi ditis par furlan 
e robis che a domandin di jessi ditis 
par talian. Une vore cult e par chest 
semplic, al è stàt bon di recuperà la 
memorie di chei destinàts a jessi 
glotùts inte dismentie: Gina ce che e 
cjantave a vòs alte te messe di Nadàl; 
Alfredo, l'artilîr; Umberto, muart 
— cuant che al veve vincj un agns - 
intal ospedàl di cjamp; il pari, inte sò 
cerade verde; Scluse, cu “la néf che tu 
sês stat”. 
® AI è lat vie “discolg viers inniò”, 
protezint il centri plui intim de 
realtàt. I 


INT DI CJARGNE 





Orias, la maravee 
cuntun sol abitant 


La storie di Daniele Cimador, che al è l’unic om 


a vivi fis tal borc de Val Pesarine là che cumò 


a vegnin justâts i stai che a puartin simpri plui turiscj 





DANIELE CIMADOR 





rias si cjate intal comun 

di Pràt di Cjargne e al è un 

puest un grum carateristic 
e biel. L'unic abitant al è Daniele 
Cimador che di cirche 13 agns 
si è stabilît achì e che ogni dì al 
scombat par vuardeà e par tignî in 
dret cheste borgade di stai. Lant 
a racuei tal scansel dai ricuarts di 
cuant che al jere frut, Daniele si 
impense ‘dai vecjos che a vignivin 
achi in Istàt par lavorà la tiere e par 
fa fen. In Primevere e di Autun a 
puartavin lis vacjis a passi - prime 
e dopo che e jere stade ciamade 
la mont - par che a mangjassin 
il fen fat achi. Il fen che al restave 
al vignive mandàt jù a Truie cu 
lis teleferichis, indulà che a jerin i 
cjòts des vacjis. Jo mi impensi che o 
vignivi sù di picul a seà cun mé mari 
e di Istàt o stavin a durmi achi, sore 
la tasse dal fen. O vignivin sù cul zei 
e si puartavin dar la cacule cun 
dentri pan e salam, e o mangjavin 
sot di une melarie. A jerin i vecjos 
che a seavin e di zoventiit, a lavorà, 
e jere la nestre famee e altris doi 
zovins. O vevin 12-13-14 agns, fin a 
18 agns e dopo o sin låts ognidun pe 
sò strade. La robe plui biele che mi 
impensi, e jere la musiche cuant che 
si rivave sù a buinore: a jerin tancj 
vecjos che di ca e di là dai stai a 
gucavin lis fales. Dal sun, tu savevis 
za cui che al stave seant! Chés robis 
mi mancjin tant e no tornaran plui: 
vué a son disbaracadòrs, machinis 
di sed... Orias al è restàt vif cussì 
parcè che la strade e je rivade tal 
88-89. A pene rivade la strade, gno 
pari al à sistemàt il stali achì par 
podé vé une stanzie par fermàsi a 
mangjà a misdì, invezit di stà ator 
pai pràts. Fat chest, par sfortune no 


sin plui vignits sù cu lis vacjis” 

® Orias vué al è cambiàt. Daniele 
al è unic che al vîf culì e, come che 
al dîs lui, ‘o ven achi a durmi parcè 
che o fâs lartesan e o soi fúr dut il 
dì. O ai decidtit di vigni a vivi chi 
invezit di là a paià un fit e cussì, 

a 35 agns, o ai decidit di tacà a 
sistemd il stali, ancje par che al 
resti alc. Orias di 30 agns fa e Orias 
di vué no jentrin nuie. Vué al tocje 
stà atents dai turiscj e de int che e 
rive sù e che e ven a viodi, che ti fàs 
cualchi domande e cualchi volte 
ancje che ti intrighe. Une volte achi 
si lavorave, no si vignive a cjalà il 
clap, la planele. Une volte e jere une 
risorse, vué e je deventade une robe 
turistiche. Al è biel ancje cumò, e par 


fortune che cualchidun si è inacuart 


Di 13 agns si è stabilît chenti 
e ogni dì al scombat 

par vuardeàa e par tignî 

in dret cheste borgade di stai 


I STAI DI ORIAS INTUNE FOTO DI STEFANO PALAMIN 


di chest. Al è 13 agns che o sei lis 
corts, che o ten di cont un pòc dut 
(mi è capitàt di là par un més in 
feriis e prime di là o vevi sedt dut, e 
cuant che o soi tornàt, nissun al veve 
fat nuie). Se no tu tegnis di cont... no 
vuei nancje imagjinà se no fos achi... 
a saressin i sterps fúr dai stai. E par 
fortune che aromai no son trops 
pråts di sed... Une volte si seave fin 
sot dai crets, cumò tu viodis che il 
bosc al ven simpri plui indevant. O 
volarès che ducj i proprietaris di 
chest lúc si metessin dongje par cirî 
di tigni di cont chest biel puest” 

® Ciert, nol è stàt un percors 
semplic vivi cul, ancje parcè che 
la aghe e la lùs a son rivadis tal 
2008, dopo che Daniele al jere za 
di 3 agns che al viveve chi, e tes 
zornadis di Invier al jevave adore 
cu la pale pronte par palà néf 
ingrumade devant de puarte de 
cjamare. “Cu la aghe e la lús - al 
conte — a àn tacàt a meti a puest 
cualchi stali, e il comun al ven a dà 
une netade. Achi, tai ultins timps, a 
son stàts ziràts cines; tal 2018 a àn 
picjàt, su cualchi múr di stali, panei 
cu lis poesiis di Pierluigi Cappello... 
duncje o viòt Orias in cressite, cun 
bielis robis. O soi content di cheste 
valorizazion, però vué si valorize 
tant il stali, il puest, la placute, lis 
rosis che a vegnin metudis, ma al 
sarès di valorizà dut il teritori. Al è 
dibant pensà di valorizà il mùr e no 
mantignî il bosc. L'invît al è chel di 
vigni a Orias in ponte di pits... come 
ducj i puescj di mont, a un, se lu 
sint dentri, i da tant. Dome cjalant 
lis pieris, i tets, si inacuarzisi de int 
che e à lavoràt metint passion par 
fa lis robis; ivecjos che a àn scugnit 
crodii parcè che ur coventave, e nò 
o scuegnin tigni dut di cont pe storie 
che e je datr. Si à di rispietà ché 

int che e à sgjavàt la tiere e che e à 
mett in píts dut... no si pues lassà 
lå la robe malementri. Jo o speri in 
chest. Il gno cúr al è achì.” I 

UN FURLAN A MILAN 





Tira il flat 
dopo 
la mancjance di 
alar 


arzia Spessot, di 

Cormons, e je a cjàf dal 
Pront Socors dal Ospedàl San 
Raffaele di Milan. Une struture 
che, par lustri, no à bisugne di 
presentazions. «Dopo dal liceu 
a Gurize o soi stade ametude 
a Pisa a la Scuele Superiòr 
Sant'Anna, federade cun la 
Normale. E finide la Universitàt 
o soi vignude a Milan». Un Pront 
Socors al è in prime linie pe 
emergjence dal Coronavirus e 
i domandi il sô prin ricuart a 
proposit «Mi visi une date: ai 25 
di Fevràr o vin scuviert il prin 
malàt. Une persone che no veve 
i sintoms: i vin fat il tampon 
parcè che si faseve a ducj chei 
cu la fiere. E la sorprese che o 
vin vùt. E mi visi l’inizi de crisi: 
dòs setemanis dopo, a colp, la 
rivade continue di câs infetàts 
gràfs ». Si fevele di 25-30 câs di 
insuficienze respiratorie par 
Covid in dì, rispiet a une medie 
normal di 2-3. «Al è stàt frustrant 
tal imprin che no savevin cemùt 
curàju: o vevin dome cualchi 
fumose indicazion de Cine.» 
® «La piés robe di cheste 
malatie e je l'isolament dal 
pazient. Nô o jerin i unics 
tramits tra lôr e i parincj. Dute 
int che si rindeve cont di ce 
che i sucedeve, che però e veve 
di restà li, bessole. E lis tantis 
telefonadis che o ai vùt di fà 
ai parincj... Che jo o soi ancje 
usade a dut, vint vùt par agns 
chest rùl. Ma mai cuntune 
intensitàt e frecuence cussì. Mai. 
Une robe impressionante.» 
Une situazion che cumò si è 
bonade «Di dòs setemanis no vin 
plui càs di mandà in intensive, 
e chei gnùfs si rive a curàju. 
Cumò si à rivàt a meti adun dai 
protocoi bogns». 
E je stade dure «Mi sveavi la 
matine e o lavi a vore, par rivà 
la sere a cjase che tantis voltis 
pe strachece nancje no cenavi. 
No ai vùt timp di vê pôre: l'unic 
pinsîr al jere frontà la situazion, 
e vie». 
® A Marzia prin di saludàsi 
iven iniment alc e mi zonte, 
di colp «E une altre robe! Cun 
lis protezions che vevin di 
meti intor, mi visarai simpri 
de sensazion continue di 
mancjance di aiar». 
Cumò, biadelore, si à tacât a tirà 
il flat. E 

INSEGNA TAL TIMP DAL COVID-19 





Didatiche a distance 
in marilenghe: lezion di Catine 
al fantats di Maian 


Il progjet de scuele medie su ce che al vùl dî 
“Jessi furlans e vê une lenghe” 


i. | sea = PO 
4 i ® = 





LA VIDEOLEZION DI CATERINA TOMASULO, ALIAS CATINE 





o si siere cuntun final 
N gaiarin il percors scolastic 
2019-2020. Cundut che lis gnovis 
tecnologjiis a vedin stropade la 
buse de didatiche tradizionaàl, di 
fat, no si pues dî che lis soluzions 
proponudis a vedin rivàt adore a 
cjatà il consens e la sodisfazion 
dai docents (che a lavorin 
plui di prime), dai arléfs (cun 
diviersis dificoltàts di conession 
o di ricezion audio) e nancje dai 
gjenitòrs (che si cjatin a jessi pont 
fondamentàl inte triangolazion 
de DAD, o ben de didatiche a 
distance). Intal strucà lis lezions 
intes scjaipulis dai schermis di un 


ordenadòr e je vignude a mancjà 
une dimension fondamentàl dal 
insegnament, chê des relazions: 

il cjalàsi tai voi par gjavà fûr i 
pinsîrs (e par capî se il concet al 

è rivat), il spazi di une batude, 

la cjarece di une peraule, o di un 
cidinòr, che si poie su la muse dal 
frut par confuartàlu o par sticaàlu. 
Dut si è ridusùt a un calcul di 
timps, a discapit dai intervents 

e dai resonaments. Clare che in 
chest cori, no cate la passion e la 
buine volontàt dai docents, il spazi 
dedicàt ai progjets particolàrs di là 
de programazion ordenarie, tant 
che chel de lenghe furlane, si è 


ART E COGNOSSINCE NO SI FERMIN 





Culture di condividi 


Cemut få scorte di events 
ai timps dal coronavirus 


n cidinòr al dîs plui di 

tantis peraulis. Cussì, e je 

stade cetant significative 
la sielte di no cjapà dentri i 
ambients culturài intai discors 
dai sorestants vie pai mês passàts 
(e pòc si à dit ancje sul teme de 
scuele, o miòr, pòc al è stàt ce che 
si à capît di dut chel cjacaronà 

confusionàt). Inmò plui curiosis e 
discutibilis a son stadis lis sieltis 
des ativitàts che a varessin tornàt 
a vierzi par primis, che a àn viodût 
tirà fûr de goife, jenfri lis tantis 
pussibilitàts, lis librariis (decision 
statàl) e lis bibliotechis (ordenance 
regjonal). Decrets saltàts fùr 

cuasi vie pe gnot (e tal càs des 


ridusùt inmò di plui, par no dî che 
al è sparît. 

® Par fortune, no dut al è làt 

in strucje, stant che cualchi 
professòr al à cirùt di disfrutà lis 
potenzialitàts dal furlan, doprant 
cheste materie tant che une 

mate di tirà fàr dal mac par creà 
un moment di straviament e di 
integrazion. 

Alè ce che al è sucedùt ai 14 di 
Mai inte lezion de prime B de 
scuele secondarie di prin grât dal 
Istitàt Comprensîf di Forgjarie e di 
Maian, indulà che la cjarte zuiade 
e je stade propit matarane, stant 
che i canais si son cjatàts denant 
nuie di mancul che la professore 
Marta Ciaccola, membri precari 
de Academie de Blave di Mortean, 
miòr cognossude tant che Catine, 
la comiche furlane lucane cetant 
amade dal public nostran. Tra une 
ridadute parsot e une bocjade di 
maravee, i fruts, che a crodevin 
pardabon di seguî une lezion serie, 
si son lassàts menà intun viac ae 
scuvierte de musicalitàt dal furlan, 
che cu lis sòs sfumaduris al rive a 
svicinàsi ai sunòrs di altris lenghis, 
tant che il spagnùl, il francês, ma 


bibliotechis nol è un eufemisim), 
tant par “dai une bocjade di aiar 

al citadin”, cence, al è clàr, nissun 
sclariment su lis liniis vuide di tignî 
par garantî lis misuris di sigurece. 
In chestis decisions, batiadis di 
cualchidun tant che populistis, si 
pues lei la vision stereotipade di 
cui che al intint chescj lùcs tant 
che magazen di libris di cjoli e 
puartà vie, cence rindisi cont che 
in dì di vué tant lis bibliotechis che 
lis librariis a son deventadis centris 
essenziài pe culture, che no dome 
a dan acet a events ma, il plui des 
voltis, a son lôr stessis motòr di 
iniziativis e di ferment culturàl. 

E cussì, cheste idee che e basti 
une puarte vierte par fà contents 

i utents e à cirùt di ridusi il mont 
che al zire ator di scritòrs, atòrs, 
musiciscj e operadòrs culturài a 
une scjatule di podè spalanca e 
sierà cuant che si vûl. Un satùl che 
cumò al à di restà ben sigjilàt, cui 
pipinots fers e cidins, a recità la 
part dal “al larà dut ben”, in spiete 
di tornà in sene a stravià il public. 
Fasint fente di dismenteàsi che 
chel che par cualchidun al somee 
un divertiment al è un mistîr di 
dut rispiet, che al da di vivi e che 
al compuarte straoris e gnotoladis 
di lavor passadis a scrivi, a provà 

e riprovà une batude, a perfeziona 


ancje inglês (il furlan “isal aiar?” 
par inglês al podarès jessi intindùt 
tant che “is a liar”) o todesc, 
fintremai a rivà al arap o al cinés. 
Cjapant par riferiment i verps jessi 
e vê, di fat, la professore Ciaccola 

e à dàt mostre dai insegnaments 
che jé stesse e à vùt mùt di 

imparà in chescj agns a contat 

cui furlans. Osservazions che a 
insiorin la nestre lenghe (biele la 
spiegazion dal pronon “tu”, simpri 
ripetùt dòs voltis par un sens di 
responsabilitàt dai furlans), ma 
che forsit un di chenti nol varès 
mai notàt, cence il jutori di une 
voglade rivade dal forest. 

© Il progjet al è nassùt di une 

idee des professoris Mariagrazia 
Molaro e Alessandra Pagnutti e al 
à cjatàt subite la poie dal dirigjent 
scolastic Stefano Stefanel, che 

al à nasade la potenzialitàt di 
chest intervent alternatîf, bon 

di meti adun nozions pratichis e 
divertiment (tant e siguràt). Pes 
docentis, ma ancje par Catine, e je 
stade une sodisfazion a viodi ducj 
i fantats cussì atents e pronts a 
intervigni. E, ae fin, la sorprese plui 
grande le àn vude i arlèfs cuant che 
la atore si è gjavade la piruche e e à 
disvelade la sò vere identitàt. 

® De scuele di vite, daùr dal 
bancon de ostarie, Catine 

e je duncje finide, ancje se 
virtualmentri, su la catidre. Pe 
ocasion e veve preparàt fintremai 
un toc trap cui intercalà furlans, di 
mùt di coinvolzi ancjemò di plui 

i frutats, che a àn promovude ad 
implen cheste sò prime prove. La 
professore Marta Ciaccola e à za 
dade la sò disponibilitàt par zirà 
tes scuelis par promovi il furlan 

ae sò maniere: une ocasion di no 
pierdi, par lezions insioradis di 
bonspirt e cuntune pinelade plene 
di vite. E 


chel passag che inmò nol conving 
intune cjancon. 

® Il mont culturàl, dut câs, no si 
rint, anzit, al è plui che mai ferbint, 
a dimostrazion che la art e je at di 
resistence e che e cjate simpri une 
maniere par spissulà fùr viers la 
lùs, ancje e soredut cuant che si cîr 
di limitàle. Inte rét a son tantis lis 
manifestazions e i events che a àn 
dade vòs a inteletuài, teatrants e 
autòrs: dai apontaments dai cafés 
leteraris (tant che chel di Codroip), 
aes pontadis ae scuvierte dai 
tesaurs platàts intes bibliotechis 
(“Guarneriana on air”) o ator pal 
teritori (i “Viaggi digitali d'autore” 
di Pordenonelegge), ai prodots 

di caratar informatif des realtàts 
museàls (tant che la “antologjie 
sonore dai scritòrs di Vile Manin 

e dal so teritori”), aes leturis par 
picui (ancje in marilenghe, come 
chés proponudis di Docuscuele) 

e incuintris par grancj di bande 

di associazions (tant che “vicino/ 
lontano on”) o dai stes operadòrs. 
Lis bibliotechis, dal rest, a àn 

cirùt di vignî incuintri ae utence 
proponint il prestit digjitàl, indulà 
che nol jere pussibil rivà cul prestit 
a cjase (proponùt par altri ancje 
des librariis di Udin). Jenfri i libris 
plui cirùts, a saltin tai voi “La 
peste” di Albert Camus e altris 

Zuin l'as 
di briscule 


Pordenon, passant pe decressite 
infelice di Udin. Devant di chest 
cuadri, nol restave che cirî 

di limità i dams, evitant une 
sdrumade fatal, difindint il plui 
pussibil spazis e prospetivis di 
disvilup, riclamant un ecuilibri 
intai rapuarts di fuarce che 

inte pratiche al steve za finint 

di esisti, cuntun centralisim 
regjonàl simpri plui arogant, 
prepotent, che al evidenziave cun 
clarece lis sôs sieltis di cjamp. 
i*x Dopo, il virus, come un 
outsider capricòs, al à cambiàt 
dut, tacant dal pês de Republiche 
Cinese intal panorame 
internazional, metint in forsit 

i siei programs di disvilup, 
massime intal setòr logjistic e dai 
traspuarts. Al è làt indevant dopo 
incagnintsi cuintri dal turisim, in 
particolàr chel des croseris e, cu 
lis disposizions di distanziament 
fisic, cuintri chel des cunvignis 

e dai grancj events: fin che no si 
scuvierzarà la vacine, dut al reste 
indefinît e sospindàt, tant che 

lis pleis che al cjaparà il mont 
gnůf. Un colp no di pòc pe capitàl 
regjonàl. 

*:% Ce che duncje al someave 
cuasi scontat intai rapuarts di 
fuarce e di interès tra Friùl e 
Triest, il pès des componentis 
regjonàls, il rûl stes che a varan di 
vê i furlans intal dopo epidemie si 
zuie in chest timp di spiete, dulà 
che cui che al olse di plui, cui che 
al à progjets di futùr sostignibil, 
cui che al pense che il ben comun 
nol sedi un sproc di condomini 
ma un invistiment pussibil e reàl, 
al zuie lis sôs cjartis. 

Il Covid 19 al pues risultà ancje 
l'as di briscule. I 


sacs e romancgs peàts a epidemiis 
(“Spillover” di David Quammen e 
di José Saramago). 

® Tal mont dal teatri, invezit, un 
biel sburt al è rivàt de iniziative “Io 
sono Mecenate” dal CSS (che sul 
sît al à ancje creade une aree video 

“Cecità 


cu lis regjistrazions dai spetacui 
produsàùts), cun intervents in direte 
Facebook (ma lis regjistrazions si 
puedin tornà a viodi) di diviers 
artiscj e la pussibilitàt, par privàts, 
aziendis e associazions, di dàur 
un contribùt par sostignî il lôr 
lavor. Di bande lôr, i stes artiscj a 
an dade prove di altruisim, come 
che e dimostre la iniziative “A fà 
ben nol è mai mâl”, par cure di un 
grup di musiciscj furlans che a àn 
creade une racuelte di fonts a pro 
de Union taliane lote ae distrofie 
muscolàr di Udin. La liste e 
podarès là indevant, ma il messag 
al è avonde clàr: in timps di crisi la 
culture no si ferme, ma si condivit, 
a dimostrà che une mascarute e 
podarà taponà la nestre bocje, ma 
no la nestre voie di esprimisi. Il 


Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove l'abonament a un mensiîl unic: 
almancul une volte al mês, lei par furlan! 






Va. È 


tà 
1 


N 





